খুররম জাহ্‌ মুরাদ

খুররম জাহ্‌ মুরাদ (জন্ম:১৯৩২ মৃত্যু:১৯৯৬) একজন পাকিস্তানি প্রকৌশলী, ইসলামী চিন্তাবিদ ও লেখক। তিনি জামায়াতে ইসলামী পাকিস্তানের একজন নেতা হিসেবেও সমধিক পরিচিত। ইসলামী জমিয়তে-ই-তালাবার দ্বিতীয় সভাপতি ছিলেন। বাংলাদেশের স্বাধীনতা যুদ্ধ চলাকালীন তিনি আল বদর বাহিনী গঠনে এবং ইসলামী ছাত্রসংঘের সদস্যদের সামরিক প্রশিক্ষণের ব্যবস্থা করতে পাকিস্তান সেনাবাহিনীর সাথে লিয়াজোঁ অফিসার বা প্রধান সমন্বয়কারী হিসেবে কাজ করেন।

কিছু গবেষকের মতে, ১৯৭১ সালে পাকিস্তান সরকার কর্তৃক জারিকৃত 'রাজাকার অর্ডিন্যান্স'-এর খসড়া প্রণয়নে তাঁর গুরুত্বপূর্ণ বুদ্ধিবৃত্তিক ভূমিকা ছিল। তৎকালীন পূর্ব পাকিস্তানের গভর্নর মালিক মন্ত্রিসভার সাথে তাঁর ঘনিষ্ঠ সম্পর্ক ছিল এবং মুক্তিকামী বাঙালিদের দমনে তিনি পাকিস্তানি সামরিক জান্তাকে বিভিন্ন কৌশলগত পরামর্শ প্রদান করতেন। ১৯৭১ সালের ১৬ই ডিসেম্বর পাকিস্তানি বাহিনীর আত্মসমর্পণের প্রাক্কালে তিনি ঢাকা ত্যাগ করে পাকিস্তানে চলে যান।

 জন্ম 
খুররম জাহ মুরাদ ১৯৩২ সালে ভারতের ভূপালে জন্মগ্রহণ করেন। ১৯৪৭ সালের দেশভাগের পর তার পরিবার লাহোরে চলে আসেন এবং সেখানে বসবাস শুরু করেন।

 শিক্ষা ও ক্যরিয়ার 
পাকিস্তানে যখন তিনি দাওয়াতী কাজ শুরু করেন, তখন তিনি এশিয়া, ইউরোপ ও আফ্রিকার ইসলামী আন্দোলনের সাথে জড়িয়ে পড়েন। খুররম জাহ মুরাদ করাচির NED University of Engineering and Technology থেকে পুরকৌশল ইঞ্জিনিয়ার হিসেবে ডিগ্রি লাভ করেন। তিনি একই বিভাগে মাস্টার্স ডিগ্রি লাভ করেন University of Minnesota থেকে। ইঞ্জিনিয়ার হিসেবে পাকিস্তানের বহু উন্নয়ন কাজ ও দৃষ্টিনন্দন স্থাপনার সাথে যুক্ত ছিলেন। আইয়ুব খানের আমলে ১৯৬৫ সালে মাতুয়াইল, মুসলিম নগর, যাত্রাবাড়ী, শ্যামপুর, কদমতলী, ডেমরা, নারায়ণগঞ্জ, সিদ্ধিরগঞ্জ, ফতুল্লা থানাসহ ৫৭ বর্গকিলোমিটার এলাকাজুড়ে বন্যামুক্ত এলাকা গড়তে প্রতিষ্ঠা করা হয় ডিএনডি বাঁধ। এই প্রকল্পের প্রধান প্রকৌশলী ছিলেন খুররম জাহ মুরাদ। ১৯৭৫ সালে সৌদি বাদশাহ পবিত্র কাবা ঘরের এক্সটেনশন কাজ শুরু করেন। এই কাজের প্রধান প্রকৌশলী ছিলেন খুররম জাহ মুরাদ। তিনি এর জন্য কোন পারিশ্রমিক গ্রহণ করেন নি।

 রাজনৈতিক জীবন 
খুররম জাহ মুরাদ পাকিস্তানে তার দাওয়াতী কার্যক্রম শুরু করলেও গোটা এশিয়া, ইউরোপ এবং আফ্রিকায় তিনি দাওয়াতের কাজ ও ইসলামী সংগঠন প্রতিষ্ঠার কাজ করেছেন। একজন শিক্ষক ও দা’য়ি হিসেবে তিনি বহু মানুষে প্রেরণার প্রতীক হয়ে আছেন। পাকিস্তান জামায়াতে ইসলামীর প্রশিক্ষণ বিভাগের প্রধান হিসেবে পাকিস্তান, যুক্তরাজ্য ও আফ্রিয়ার বিভিন্ন দেশে প্রশিক্ষণমূলক কার্যক্রম চালিয়ে তিনি ইসলামী আন্দোলনের যুবকদের চরিত্র গঠনে গুরুত্বপূর্ণ ভূমিকা রেখেছেন। 
১৯৫১-১৯৫২ সেশনে খুররম জাহ মুরাদ ইসলামী জমিয়তে তলাবা (যা পরবর্তিতে ইসলামী ছাত্রসংঘ)-এর নাজিম-ই-আ’লার দায়িত্ব পালন করেন। ইসলামী জমিয়তে তলাবা বা ইসলামী ছাত্রসংঘের সংবিধান প্রণয়নে তিনি গুরুত্বপূর্ণ ভূমিকা পালন করেন। সংবিধানের খসড়া তারই তৈরী করা। তিনি জামায়াতে ইসলামীতে যোগ দেয়ার পর পূর্ব-পাকিস্তানে দায়িত্ব পালন করেন। ১৯৭১ সালে ঢাকা মহানগরীর আমীরের দায়িত্ব পালন করেন। তিনি ইসলামিক ফাউন্ডেশন, UK এর ডিরেক্টর জেনারেলের দায়িত্ব পালন করেন। তিনি মাওলানা মওদুদী রঃ কর্তৃক প্রতিষ্ঠিত এবং লাহোর থেকে প্রকাশিত ‘তরজুমানুল কুরআনের’ সম্পাদকের দায়িত্বও পালন করেন। সর্বশেষ খুররম জাহ মুরাদ পাকিস্তান জামায়াতে ইসলামীর নায়েবে আমীরের দায়িত্ব পালন করেন।

 রচনাসমূহ 
 কুরআন অধ্যয়ন সহায়িকা
 ইসলামী আন্দোলনঃ কর্মীদের পারষ্পরিক সম্পর্ক
 ইসলাম-দ্যা ইজি ওয়ে 
 হু ইজ মুহাম্মাদ
 গিফট ফ্রম মুহাম্মদ 
 শরীয়াহ-দ্যা ওয়ে টু জাস্টিস
 ইসলাম এন্ড টেরোরিজম
 ঈমানদারী
 সুবহে সাদিক  
 ইসলামী আন্দোলনের কর্মীদের পারস্পরিক সম্পর্ক 
 নিয়ত এবং আমল
Muslim Youth in the West.

 মৃত্যু 
১৯৯৬ সালে এ মহান মনীষী দুনিয়ার সফর শেষ করে আলমে আখিরাতে পাড়ি জমান। মূত্যুর সময় তিনি এষবহভরবষফ হাসপাতালে চিকিৎসাধীন ছিলেন। তারিখ ছিল ১৯ ডিসেম্বর বৃহস্পতিবার ৯ শাবান ১৪১৭ হিজরী। মরহুম খুররম মুরাদ চার পুত্র আহম্মদ ইমরান মুরাদ, হাসান সোহেব মুরাদ, ফারুক সালমান মুরাদ, ওয়ায়েস তাইয়েব মুরাদ এবং দুই কন্যা ফারাহ তাসনীম ও ফায়েজা’কে রেখে যান।

 তথ্যসূত্র 

নোট

 বহিঃসংযোগ 
 UK Islamic Mission (parent organization of the Islamic Foundation)
 Islamworld.net
 Collection of Books by Khurram Murad in PDF-format

বিষয়শ্রেণী:১৯৩২-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:সুন্নি মুসলিম পণ্ডিত
বিষয়শ্রেণী:জামায়াতে ইসলামী পাকিস্তানের রাজনীতিবিদ
বিষয়শ্রেণী:পাকিস্তানি লেখক
বিষয়শ্রেণী:পাকিস্তানি প্রকৌশলী
বিষয়শ্রেণী:উর্দু ভাষার লেখক
বিষয়শ্রেণী:কুরআন অনুবাদক
বিষয়শ্রেণী:ইসলামি গণতন্ত্রের সক্রিয়কর্মী
বিষয়শ্রেণী:২০শ শতাব্দীর অনুবাদক
বিষয়শ্রেণী:মুহাজির ব্যক্তি
বিষয়শ্রেণী:পাকিস্তানি সুন্নি মুসলিম পণ্ডিত
বিষয়শ্রেণী:মুসলিম ধর্ম প্রচারক
বিষয়শ্রেণী:ধর্মপ্রচারক ভাষাবিদ